ai4bharat/Pralekha huggingface dataset:
کابینہ
کابینہ نے ہینڈی کرافٹ اینڈ ہینڈلومس ایکسپورٹ کارپوریشن آف انڈیا لمیٹیڈ کو بند کرنے کی منظوری دی
نئی دہلی:16،مارچ، 2021:وزیراعظم جناب نریندر مودی کی صدارت میں مرکزی کابینہ نے ٹیکسٹائل کی وزارت کے زیرکنٹرول حکومت ہند کی کمپنی ہینڈی کرافٹ اینڈ ہینڈلومس ایکسپورٹ کارپوریشن آف انڈیا لمیٹیڈ  کو بند کرنے کی منظوری دی ہے۔
کارپوریشن میں 59 مستقل ملازمین اور6 مینجمنٹ ٹرینی کام کررہے ہیں۔ سبھی مستقل ملازمین اور مینجمنٹ ٹرینی کو محکمہ پبلک انٹرپرائزیزکے مقرر کردہ اصولوں کے مطابق رضاکارانہ ریٹائرمنٹ اسکیم  سے فائدہ اٹھانے کا موقع فراہم کیا جائیگا۔
کابینہ کی اس منظوری سے نہیں چلنے والی اور آمدنی حاصل نہیں کرنے والی سرکاری سیکٹر کی بیمار کمپنیوں کے تنخواہ میں بڑھتے جارہے خرچ کو گھٹانے سے سرکاری خزانے کو فائدہ ہوگا۔
مالی برس 16-2015 سے کارپوریشن لگاتار گھاٹے میں چل رہا ہے اور اپنے کام کاج کے خرچوں کو پورا کرنے کیلئے خاطر خواہ آمدنی حاصل نہیں کرپارہا ہے۔ اس کے احیاء کا امکان بہت ہی کم ہیں اس لئے کمپنی کو بند کرنا ضروری ہے۔
-----------------------
ش ح۔م ع۔ ع ن
U NO:2609
(
شماریات اور پروگرام کے نفاذ کی وزارت
پائیدار ترقیاتی مقاصد  کی تعمیل کی نگرانی کے لئے اشاریے
نئی دہلی، 24 جولائی / وزارت اعداد و شمار اور پروگرام نفاذ میں وزیر مملکت  اور منصوبہ بندی کی وزارت کے وزیر مملکت  جناب راؤ اندر جیت سنگھ نے آج یہاں لوک سبھا میں پوچھے گئے ایک سوال کے تحریری جواب بتایا کہ وزارت نے ایک قومی اشاریہ فریم ورک  تیار کیا ہے ، جو پائیدار ترقیاتی مقاصد  کے فروغ کی نگرانی کے لئے 306 اشاریوں پر مشتمل ہیں ۔ وزارت نے ، ایس ڈی جی اشاریوں پر سورس  وزارتوں کو ڈیٹا رپورٹ کے لئے میٹا ڈیٹا فارمیٹ اور رہنما خطوط بھی وضع کئے ہیں ۔
وزارت ، اشاریوں پر فروغ دکھانے کے مقصد سے ایس ڈی جی کے لئے ایک ڈیش بورڈ بھی تیار کر رہی ہے ۔ نیتی آیوگ نے ایس ڈی جی کے نفاذ اور ایس ڈی جی انڈیا انڈیکس پر ایک ٹاسک فورس بھی تشکیل دی ہے ، جس کا مقصد ریاستوں کے مطابق ایس ڈی جی کی پوزیشن اور ترقی دکھانا ہے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 3374
(Visitor Counter : 50
وزیراعظم کا دفتر
وزیر اعظم 750 میگاواٹ کا ریوا شمسی پروجیکٹ قوم کے نام وقف کریں گے
ریوا پروجیکٹ کاربن کے اخراج میں سالانہ تقریباً 15 لاکھ ٹن سی او 2 کی کمی کرے گا
نئی دلّی ، 09 جولائی / وزیر اعظم جناب نریندر مودی 10 جولائی ، 2020 ء کو مدھیہ پردیش کے ریوا میں قائم 750 میگا واٹ کا شمسی پروجیکٹ قوم کے نام وقف کریں گے ۔
یہ پروجیکٹ 250 میگا واٹ کے 3 شمسی بجلی پیدا کرنے والے یونٹوں پر مشتمل ہے ، جو سولر پارک  میں 500 ہیکٹیئر آراضی پر محیط ہے ۔ یہ شمسی پارک ریوا الٹرا میگا سولر لمیٹیڈ  کے ذریعے تیار کیا گیا ہے ، جو مدھیہ پردیش اُرجا وِکاس نگم لمیٹیڈ  اور سرکاری سیکٹر کی کمپنی سولر انرجی کارپوریشن آف انڈیا  کا ایک مشترکہ پروجیکٹ ہے ۔ آر یو ایم ایس ایل کو پارک کو فروغ دینے کے لئے 138 کروڑ روپئے کی مالی امداد دی گئی ہے ۔ پارک کو فروغ دیئے جانے کے بعد آر یو ایم ایس ایل نے پھر سے نیلامی کے ذریعے سولر پارک میں 250 میگا واٹ کے 3 شمسی یونٹ تیار کرنے کی خاطر مہندرا رینیوبل پرائیویٹ لمیٹیڈ ، اے سی ایم ای جے پور سولر پاور پرائیویٹ لمیٹیڈ اور ارینسن کلین انرجی پرائیویٹ لمیٹیڈ کو منتخب کیا تھا ۔ ریوا سولر پروجیکٹ ، اُن بہترین نتائج کی ایک مثال ہے ، جو مرکزی و ریاستی حکومتوں کے درمیان تال میل کے ذریعے حاصل کئے جا سکتے ہیں ۔
ریوا شمسی پروجیکٹ ملک میں ایک ایسا پہلا شمسی پروجیکٹ ہے ، جو گرڈ کی رکاوٹ کو دور کرے گا ۔ 2017 ء کے شروع میں شمسی پروجیکٹ کی شرح ، 4.50 روپئے فی یونٹ کے مقابلے ریوا پروجیکٹ نے تاریخی نتائج حاصل کئے ہیں اور پہلے سال کی شرح 2.97 روپئے فی یونٹ ہو گی ، جب کہ 15 سال میں اس میں 0.05 روپئے فی یونٹ کا اضافہ ہو گا اور یہ 25 سال میں 3.30 روپئے فی یونٹ تک ہو گی ۔ یہ پروجیکٹ سالانہ تقریباً 15 لاکھ ٹن کاربن ، سی او 2 کے اخراج میں کمی کرے گا ۔
ریوا پروجیکٹ کو بھارت اور بیرونی ملکوں میں اِس کے شاندار ڈھانچے اور اختراع کے لئے تسلیم کیا گیا ہے ۔ ایم این آر ای نے بجلی پیدا کرنے والوں کے لئے اِس کی ادائیگی کے سکیورٹی کے نظام میں خطرات کو کم کرنے کے ایک ماڈل کے طور پر دوسری ریاستوں سے سفارش کی ہے ۔ اسے اختراع اور شاندار کار کردگی کے لئے عالمی بینک کے گروپ صدر کا ایوارڈ حاصل ہوا ہے اور اسے وزیر اعظم کی " اختراعات کی کتاب : نیا آغاز" میں شامل کیا گیا ہے ۔ یہ پروجیکٹ قابلِ تجدید توانائی کا ایسا پہلا پروجیکٹ ہے ، جو ریاست کے باہر یعنی دلّی میٹرو کو توانائی فراہم کرے گا ۔ دلّی میٹرو کو اِس پروجیکٹ سے 24 فی صد توانائی حاصل ہو گی ، جب کہ اس کی 76 فی صد بجلی مدھیہ پردیش کی ریاستی بجلی تقسیم کرنے والی کمپنیوں کو سپلائی کی جائے گی ۔
ریوا پروجیکٹ سال 2022 ء تک 100 جی ڈبلیو شمسی توانائی سمیت 175 جی ڈبلیو کی قابلِ تجدید توانائی کی تنصیبی صلاحیت کے ہدف کو حاصل کرنے کے بھارت کے عہد کی ایک مثال ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 3806
(
پنچایتی راج کی وزارت
گرام پنچایتوں کے لیے سٹیزن چارٹر
پنچایتی راج کے وزیر مملکت جناب کپل موریشور پاٹل نے آج لوک سبھا میں ایک تحریری جواب میں یہ معلومات دی ہے کہ پنچایتی راج کی وزارت نے 29شعبوں میں خدمات کی تقسیم کے لئے ایک ماڈل پنچایت سٹیزن چارٹر؍فریم ورک تیار کیا ہے، جسے پنچایتوں کو اپنانے اور موافق بنانے کے لئے مقامی پائیدار ترقیاتی اہداف کے ساتھ نافذ کیا جارہاہے۔ اس کا مقصد مقررہ وقت سے لوگوں کی خدمات فراہم کرنا ، ان کی شکایات کا ازالہ کرنا اور ان کی زندگی میں بہتری لانا ہے۔’میری پنچایت ، میرا ادھیکار-جن سیوائیں ہمارے دوار‘مہم یکم جولائی سے 30 ستمبر 2021 تک چلائی گئی۔ یہ مہم گرام پنچایتوں کو متعلقہ گاؤں کے ذریعے منظور شدہ شہری میثاقکو یقینی بنانے کے لئے ایک مؤثر حکمت عملی کے طورپر اُبھری تھی۔پنچایت کے ذریعے شہریوں کو فراہم کی جانے والی خدمات کے مختلف زمروں اور ایسی خدمات کے لئے وقت کی حدکو فہرست بند کرنے کے لئے سبھاؤں کا قیام بھی اس مہم کا مقصد تھا۔
اب تک 31ریاستوں ؍مرکز کے زیر انتظام ریاستوں میں 2.32 لاکھ سے زیادہ گرام پنچایتوں نے گرام سبھا منعقد کی ہے اور 2.15گرام پنچایتوں نے اپنے سٹیزن چارٹر کو اب حتمی شکل دے دی ہے۔
چونکہ پنچایتیں ریاست کا موضوع ہے، خدمات کی فراہمی اور اس سے متعلقہ شکاتوں کے ازالے کا میکانزم کا منظم انتظام اور نگرانی خود متعلقہ ریاستوں کے ذریعے کی جاتی ہے۔
نوجوانوں کے امور اور کھیل کود کی وزارت
حکومت نے بھارتی ایتھیٹکس اور کشتی رانی ٹیموں کے بین الاقوامی ایکسپوزر دوروں کے لئے 3.65 کروڑ روپئے کی امدادی رقم کو منظوری دی
نئی دہلی، 4/ اپریل 2022 ۔ انڈین ٹریک اینڈ فیلڈ ایتھلیٹس اس سال ایک مصروف شیڈیول سے پہلے بین الاقوامی ایکسپوزر دورے کے لئے تیار ہیں۔ ان مسابقوں میں ورلڈ ایتھلیٹکس چمپئن شپ ، دولت مشترکہ کھیل اور ایشیائی کھیل 2022 شامل ہیں۔ بھارت سرکار نے اپریل میں ایسے دو ایکسپوزر دوروں کے لئے رقم فراہم کرنے کو منظوری دے دی ہے۔
بھارتی ایتھلیٹکس کی اوسط اور طویل دوری کی دوڑ کی ٹیموں میں 12 ایتھلیٹ، دو کوچ اور ایک معاون اسٹاف شامل ہیں۔ یہ 15 اپریل سے 6 جون تک امریکہ کے کولو راڈو اسپرنگ میں ٹریننگ - کم – کمپٹیشن یعنی تربیت نیز مسابقہ میں حصہ لیں گے۔ اس ٹیم میں اویناش سابلے شامل ہیں جنھوں نے ٹوکیو اولمپک 2020 میں 3000 میٹر کے اسٹیپل چیز مقابلے میں حصہ لیا تھا۔ اس ایکسپوزر ٹرپ کے لئے حکومت نے مجموعی طور پر 1.19 کروڑ روپئے کی منظوری دی ہے۔
اسی طرح بھارتی ایتھلیٹکس کی 400 میٹر اور 4x100 میٹر کی ٹیموں میں 31 ایتھلیٹ، 4 کوچ اور 5 معاون اسٹاف شامل ہیں، جو 10 اپریل سے 6 جون تک ترکی کے انطالیہ میں تربیت نیز مسابقہ میں حصہ لیں گے۔ اس ٹیم میں ٹوکیو اولمپک 2020 میں حصہ لینے والے کھلاڑی اموج جیکب، اروکیا راجیو، نووا نرمل ٹوم، محمد انس یحییٰ، سوبھا وینکٹیسن شامل ہیں، جنھوں نے ریلے مقابلوں میں حصہ لیا تھا۔ اس کے علاوہ اس میں دوتی چند بھی شامل ہیں، جنھوں نے 100 میٹر اور 200 میٹر کے مقابلوں میں حصہ لیا تھا۔ اس ایکسپوزر کے لئے حکومت کی جانب سے مجموعی طور پر 1.57 کروڑ روپئے کی منظوری دی گئی ہے۔
اس دوران بھارتی کشتی رانی ٹیم کو بھی اپریل 2022 میں اسپین اور فرانس میں منعقد ہونے والے مسابقوں میں ٹریننگ اور حصہ لینا ہے۔ اس کے لئے حکومت نے 89.27 لاکھ روپئے کی منظوری دی ہے۔ اس ٹیم میں 11 کشتی راں ، 6 کوچ اور ایک معاون اسٹاف شامل ہیں۔ یہ بین الاقوامی دورہ یکم اپریل سے یکم مئی تک طے شدہ ہے۔ اس کے لئے پروگرام اسپین کے پالما اور فرانس کے ہیرس میں ہونا ہے۔ اس ٹیم میں ٹوکیو اولمپک 2020 کے اولمپین وشنو سرونن، کے سی گنپتی، ورون تھکر اور نیتھرا کمانن شامل ہیں۔
بھاری صنعتوں کی وزارت
آٹوموٹیومشن پلان
نئی دہلی ،26 نومبر :حکومت ہند اور ہندوستان کی آٹوموٹیو آٹوموٹیوصنعت کے ذریعہ مشترکہ طورپرشرو ع کیاگیا آٹوموٹیو مشن پلان  16-2006 صنعت کی ترقی کے لئے لائحہ عمل تیارکرنے کی اپنی کوشش میں بڑی حدتک کامیاب رہاہے ۔ ہندوستان میں عالمی اورمقامی اوریجنل اکوئپمنٹ مینوفیکچرر اورکمپوننٹ مینوفیکچررز کی طرف سے بڑی مقدارمیں سرمایہ کاری کو راغب کیاہے ۔ جو 157500کروڑروپے کے ہدف سے زیادہ ہے ۔
آٹوموٹیوانڈسٹری میں اس مدت کے دوران 25ملین روزگارکے مواقع پیداکرنے کا ہدف حاصل کرلیاہے ۔حکومت ہند اور ہندوستان کی آٹوموٹیو صنعت کے ذریعہ مشترکہ طورپر اگلی دہائی یعنی 26-2016کی مدت کے لئے ایک دوسرا آٹوموٹیومشن پلان ، 2026تیارکرلیاگیاہے ۔ آٹوموٹیو انڈسٹری نے ملک میں ڈیزائننگ اورمینوفیکچرنگ کی اہلیت کے فروغ میں قابل ذکرکامیابیاں حاصل کی ہیں ۔ ہندوستان اب محض آٹوموبائل پروڈیوسنگ ہب سے بڑھ کر ڈیزائننگ اور ڈیولپمنٹ ہب بھی بن گیاہے ۔
یہ اطلاع بھاری صنعتوں اور سرکاری کمپنیوں کے وزیر پرکاش جاویڈیکر نے کل راجیہ سبھامیں ایک تحریری جواب میں ۔
امور صارفین، خوراک اور عوامی تقسیم کی وزارت
دوہزار تئیس ۔چوبیس کی پانچویں ای نیلامی میں 1.06 لاكھ میٹرك ٹن گندم اور 100 میٹرك ٹن چاول فروخت ہوئے
مرکز کے مارکیٹ میں دخیل ہونے کا مقصد صارفین کو راحت فراہم کرنا ہے
فوڈ کارپوریشن آف انڈیا  نے آج یہاں گندم اور چاول کی فروخت کے لیے 2024-2023 کی 5 ویں ای نیلامی کا اہتمام کیا۔ ای نیلامی میں 1.06 لاكھ میٹرك ٹن گندم اور 100 میٹرك ٹن چاول فروخت ہوئے۔
چاول، گندم اور آٹے کی خوردہ قیمت کو قابو میں ركھنے کے لیے ہفتہ وار ای نیلامی کا انعقاد کیا جا رہا ہے۔ حکومتِ ہند قیمتوں میں استحکام کے لیے پرعزم ہے اور اس کے مارکیٹ میں دخیل ہونے کا مقصد صارفین کو راحت فراہم کرنا ہے۔
ملک بھر كے 361 ڈپووں سے 1.16 لاكھ میٹرك گندم اور 178 ڈپووں سے 1.46 لاكھ میٹرك چاول فراہم کیے گئے۔
ملك بھر میں مناسب اوسط معیاركے گندم کے لیے وزن كے حساب سے فروخت کی اوسط قیمت ریزرو قیمت فی قنطال 2150 روپے كے بجائے فی قنطال 2182.68 روپے رہی۔ اسی طرح یو آر ایس گندم کی وزن كے حساب سے فروخت كی اوسط قیمت ریزرو قیمت فی قنطال 2125 روپے كے بجائےفی قنطال 2173.85 روپے تھی۔
ملك بھر میں وزن كے حساب سے فروخت کی اوسط قیمت فی قنطال 3151.10 روپے رہی۔ ریزرو قیمت فی قنطال بھی 3151.10 روپے رہی۔
ای نیلامی کی موجودہ قسط میں، خوردہ قیمت میں کمی کا نشانہ گندم کی خاطر خریدار کے لیے زیادہ سے زیادہ 100 ٹن اور چاول کے لیے 1000 ٹن تک کی پیشکش کر کے لگایا جا رہا ہے۔ یہ فیصلہ چھوٹے اور معمولی صارفین کی حوصلہ افزائی کے لیے ہے اور اس بات کو یقینی بنانے کے لیے بھی کہ مزید شرکاء آگے آئیں اور اپنی پسند کے ڈپو سے مقدار کے لیے بولی لگائیں۔
ارضیاتی سائنس کی وزارت
خلیج بنگال اورشمال مشرقی اور محلقہ مغربی وسطی حصے پر سایہ فگن ازحدشدید سمندری طوفان کی گھنٹہ وار تازہ ترین صورت حال
نئی دہلی ،3؍مئی :
|
|
مشاہدہ کی تاریخ /وقت 
|
|
3مئی ، 2019 صبح ساڑھے گیارہ بجے
|
|
محل وقوع ارض البلد/ طول البلد
|
|
3مئی ،2019کوبھونیشور کے مشرق میں ساحلی اڈیشہ پر20.2ڈگری شمالی ارض البلداور 85.9مشرقی طول البلدکے نزدیک نیز جنوبی کٹک سے 30کلومیٹرکے فاصلے پر ازحد شدید سمندری طوفان ‘فانی ’ اپنی شکل بدل کر شدید ترین سمندری طوفان میں بدل گیااوربھارتی معیاری وقت کے مطابق صبح ساڑھے گیارہ بجے سایہ فگن ہوگیا۔
|
|
سمندری طوفان کے دوران چلنے والی ہوائی کی موجودہ رفتار
|
|
ہواکی رفتار150سے 160کلومیٹرفی گھنٹے کی جو بڑھ کر 175فی کلومیٹرگھنٹے تک پہنچ سکتی ہے ۔.
بھوبنیشورکے ہوائی اڈے سے خبرملی تھی کہ وہاں آج صبح بھارتی معیاری وقت کے مطابق صبح ساڑھے گیارہ بجے 92کلومیٹرفی گھنٹے کی رفتارسے لے کر 130کلومیٹرفی گھنٹے کی رفتاروالی ہوائیں چل رہی تھیں ۔
|
|
پیشین گوئی
|
|
شدید ترین سمندری طوفان فانی کے سلسلے میں قوی امکان ہیں کہ یہ طوفان شمال ۔ شمال مشرقی حصے کی جانب پیش قدمی کریگااورآئندہ 6گھنٹوں میں اپنی شکل بدل کر ازحدشدیدترین سمندری طوفان کی شکل اختیارکرلے گا۔.
مالیاتی کمیشن
پندرہویں مالی کمیشن نے سابق مالی کمیشنوں کے چیئرمینوں کے ساتھ بات چیت کی ہے
پندرہویں مالی کمیشن نے سابق مالی کمیشنوں کے چیئرمینوں کے ساتھ بات چیت کی ہے
نئی دہلی، 28 اکتوبر 2020، پندرہویں مالی کمیشن کے چیئرمین جناب این کے سنگھ اور ممبروں نے اپنے مذاکرات کے آخری میں آج سابق مالی کمیشنوں کے چیئرمینوں کے ساتھ ایک ورچوول میٹنگ کی۔بارہویں مالی کمیشن کے چیئرمین ڈاکٹر سی رنگا راجن اور 13 ویں مالی کمیشن کے چیئرمین ڈاکٹر وجے کیلکر اس میٹنگ میں شامل ہوئے۔
چیئرمین جناب این کے سنگھ نے اس میٹنگ کا آغاز اسے ’’پچھلے 20 برسوں کی ایک وفاقی تاریخ اور 15 ویں مالی کمیشن کے سلسلے میں اگلے پانچ سال پر محیط تاریخ قرار دیا‘‘۔
پندرہواں مالی کمیشن 26۔2021 تک کے لئے اپنی قطعی رپورٹ لازمی طور پر 30 اکتوبر 2020 تک پیش کردے گا۔ کمیشن اپنا کام مکمل کرنے میں لگا ہوا ہے۔
پچھلے مالی کمیشنوں کے چیئرمینوں نے کووڈ۔ 19 کی وبائی بیماری کے پس منظر میں اقتصادی سرگرمیوں کے نقصان اور حکومت کے مالی امور پر اس کے اثرات کو دیکھتے ہوئے 15 ویں مالی کمیشن کے کام کو ایک چیلنج بھرا کام قرار دے کر اس کی تعریف کی۔ پندرہویں مالی کمیشن کے چیئرمین اور اس کے ممبروں نے دور اندیشی کے لئے تشکر کا اظہار کیا جو انہوں نے اس بات چیت سے سابق مالی کمیشنوں کے خیالات اور فریم ورک سے حاصل کی ہے۔
۔۔۔۔۔۔۔۔۔۔۔
م ن۔ ج ۔ن ا۔
U-6764
(Visitor Counter : 160
ارضیاتی سائنس کی وزارت
مرکزی وزیر ڈاکٹر جتیندر نے بتایاکہ حال ہی میں شروع کی گئی 41ویں ہندستانی سائنسی مہم برائے انٹارکٹیکا  کے تحت 23سائنس دانوں اور معاون عملہ کا پہلا بیچ 10 نومبر 2021 کو میتری اسٹیشن پہنچ چکا ہے
اس مہم کے دو بنیادی مقاصد ماضی میں ہندستان اور انٹارکٹیکا کے درمیان ارضیاتی رابطوں کو دریافت کرنا اور ارنٹارکٹک ماحولیات کو سمجھنا ہیں: ڈاکٹر جتیندر سنگھ
نئی دہلی، یکم دسمبر/ سائنس اور ٹکنالوجی کےمرکزی وزیر مملکت ، ارضیاتی سائنس کے وزیر مملکت ، پی ایم او، عملہ ، عوامی شکایات ، پنشن، جوہری توانائی اور خلا کے وزیر مملکت ڈاکٹر جتیندر سنگھ نے بتایا کہ حال ہی میں شروع کی گئی 41ویں ہندستانی سائنسی مہم برائےانٹارکٹیکا  کے تحت 23سائنس دانوں اور معاون عملہ کا پہلا بیچ 10 نومبر 2021 کو میتری اسٹیشن پہنچ چکا ہے۔لوک سبھا میں آج ایک سوال کے تحریری جواب میں وزیر موصوف نے کہاکہ اس مہم کے تحت ہندستان کے دو ریسرچ اسٹیشن یعنی میتری اور بھارتی کی دیکھ بھال کے علاوہ انٹارکٹیکا میں متعدد سائنسی سرگرمیاں بھی انجام دی جائیں گی۔
ڈاکٹر جتیندر سنگھ نے کہا کہ 41ویں مہم کے دو بڑےمقاصد ہیں۔ پہلا مقصد ماضی میں ہندستان اور انٹارکٹیکا کے درمیان ارضیاتی رابطے کو سمجھنے کے لئے بھارتی اسٹیشن پر ایمری آئس شیلف کی ارضیاتی دریافت ہے۔دوسرا مقصد میتری اسٹیشن کے قریب برف کی کھدائی کا کام کرنا ہے جس کے تحت انٹارکٹک ماحولیات ، برفیلی ہواؤں، سمندر کے برف اور گرین ہاؤس گیسوں کی تفہیم میں بہتری لانے کی کوشش کی جائے گی۔ اس کےعلاوہ جیولوجی ، گلیشئر سے متعلق علم ، سمندروں کا مشاہدہ اور فضائی کرۂ سے متعلق سائنس کے شعبے میں طویل مدتی مشاہدات کا کام جاری ہے۔
انٹارکٹیکا میں سائنسی پروجیکٹوں سے متعلق جو بڑے کام کئے جارہے ہیں ان میں ماحولیاتی عمل اور تبدیلی سے ان کا رشتہ ، ماحولیات کا تحفظ ، سمندر اور اس کے ساحلی علاقوں کا حیاتیاتی نظام،مشاہداتی تحقیق جیسے متعدد موضوعات کے تحت موجودہ علم کو آگے بڑھانا ہے۔ پوری دنیا کے ادارے اور یونیورسٹیاں ہندستانی سائنسی مہم برائے انٹارکٹیکا  میں شرکت کرتی ہیں جنہیں این سی پی او آر کے ذریعہ تمام طرح کی امداد فراہم کی جاتی ہیں۔
ش ح۔ق ت- ج
Uno13559
(Visitor Counter : 130
وزیراعظم کا دفتر
وزیراعظم نے پدم ایوارڈ یافتگان کو مبارکباد پیش کی
وزیراعظم جناب نریندر مودی نے پدم ایوارڈ ز سے نوازے جانے والی شخصیات کو مبارکباد پیش کی ہے۔
ایک ٹوئیٹ میں وزیراعظم نے کہا:
‘‘اُن شخصیات کو مبارکباد، جنھیں پدم ایوارڈ سے نوازا گیا۔ بھارت، ان شخصیات کے،قوم کے لئے بیش قیمتی اور متنوع تعاون اور ہماری ترقی کی رفتار میں تیزی لانے کے لئے ان کی کوششوں کی قدر کرتا ہے۔’’
وزارت دفاع
بحریہ کی اوپن لیزراوربہیّا جہازرانی چیمپئن شپ -2022کا انعقاد
بھارتی بحریہ کے کا روار میں قائم جہازرانی سے متعلق تربیتی مرکز  نے انڈین نیول سیلنگ ایسوسی ایشن  کی زیرسرپرستی 22مارچ سے 26مارچ 2022تک بحریہ اوپن لیزراور بہیّا جہازرانی چیمپئن شپ ۔2022کا انعقاد کیا۔ بھارتی بحریہ کی تینوں کمانوں یعنی مغربی بحریہ کمان ، مشرقی بحریہ کمان اورجنوبی بحریہ کمان کے مردوخواتین جہازرانوں ، سات آئی این ڈبلیو ٹی سی ایس ، فوج کے کشتی رانی کے مرکز  اورنیشنل ڈیفنس اکیڈمی کے کیڈٹوں نے کاروار بندرگاہ پرجہازرانی اورکشتی بانی سے متعلق اپنی مہارتوں کا مظاہرہ کیا۔
اس تقریب میں لگ بھگ 50شرکاء نے حصہ لیا۔ انھوں نے شرکاء کے درمیان ایک ٹیم کے جذبہ کو پروان چڑھانے اورقائدانہ صلاحیتیں پیداکرنے میں سہولت پیداکرنے کی خاطر، کشتیوں کی تین مختلف قسموں میں مقابلہ آرائی کی ۔ بھارت کی آزادی کے 75سال کی یاد میں ‘‘آزادی کا امرت مہوتسو ’’ منانے کی غرض سے 26مارچ 2022کو کاروار بندرگاہ سے دورتقریب کے تمام شرکاء نے کشتیوں کی ایک پریڈ بھی نکالی ۔
کشتیوں کے تین مختلف زمروں یعنی لیزر لیزر اورلیزربہیّا میں یہ چیمپئن شپ منعقدہوئی ۔ اس کے علاوہ ان تین زمروں میں ہرایک زمرہ کی 12دوڑوں کے ساتھ چاردن کے عرصے میں 36دوڑوں کا انعقاد کیاگیا۔ مہمان خصوصی ، فلیگ آفیسرکمانڈنگ کرناٹک نیول ایریا ، ریئرایڈمیرل اتل آنند نے ان تین زمروں میں سے ہرایک زمرے کے فاتح افراد کو تمغے پیش کئے ۔ انھوں نے اعلیٰ معیارات قائم کرنے اورنہایت خراب موسمی حالات میں جہازرانی سے متعلق شاندار صلاحیتوں کا مظاہرہ کرنے پربحریہ کے مرد وخواتین جہازرانوں کو مبارکباد دی ۔
بندرگاہوں، جہاز رانی اور آبی راستوں کی وزارت
پردھان منتری گتی شکتی کے آغاز سے قوم کی ترقی کو نئی 'طاقت' ملی: مرکزی وزیر جناب سربانند سونووال
سربانند سونووال نے آج ڈبروگڑھ میں پریس کانفرنس کی
نئی دہلی۔ 16 اکتوبر بندرگاہوں ، جہاز رانی، آبی گزرگاہ اور آیوش کے مرکزی وزیرجناب سربانند سونووال نےآج ڈبرگڑھ میں ایک پریس کانفرنس سے خطاب کرتے ہوئے کہا کہ 13 اکتوبر کو حکومت کی ایک پرجوش پہل پردھان منتری گتی شکتی کے آغاز سے قوم کو نئی طاقت ملی ہے ۔ وزیر موصوف نے کہا کہ پردھان منتری گتی شکتی کثیر ماڈل رابطہ کاری اور جامع حکمرانی کی توسیع کے لیے ایک قومی ماسٹر پلان ہے جو اکیسویں صدی کے ہندوستان کو رفتار دے گا۔
ہندوستان میں گیس پائپ لائن کے بارے میں بات کرتے ہوئے جناب سونووال نے کہا کہ گزشتہ 7 سالوں میں ملک بھر میں 16 ہزار کلو میٹر سے زائد لمبی گیس پائپ لائن پر کام جاری ہے۔ ریلوے رابطہ کاری کے بارے میں بات کرتے ہوئے وزیرموصوف نے کہا کہ گزشتہ 7 سالوں میں 9 ہزار کلو میٹر سے زائد ریلوے لائن کو دوگنا کیا گیا ہے اور 24 ہزار کلومیٹر سے زیادہ ریلوے ٹریک کی بجلی کاری کی گئی ہے۔
اکیسویں صدی کے ہندوستان کے اہم منتر کا ذکر کرتے ہوئے ،جناب سونووال نے کہا کہ آج کا منتر ترقی کے لیے کام ، ترقی کے لیے دولت ، ترقی کے لیے منصوبہ اور ترقی کے لیے ترجیح ہے اورپردھان منتری گتی شکتی – قومی ماسٹر پلان ان تمام مسائل کو حل کرے گا۔
میکرو پلاننگ اور مائیکرو نفاذ کے درمیان وسیع فرق کے بارے میں بات کرتے ہوئے مرکزی وزیر نے کہا کہ ہم آہنگی کی کمی کا مسئلہ ہمیشہ تعمیر میں رکاوٹ ڈالتا ہے اور بجٹ کے ضیاع کا سبب بنتا ہے۔ انہوں نے کہا کہ 2014 میں جب موجودہ حکومت وزیر اعظم جناب نریندر مودی کی قیادت میں برسر اقتدار آئی تو سینکڑوں منصوبے زیر التواء تھے۔ انہوں نے مزید کہا کہ وزیر اعظم مودی نے ان تمام منصوبوں کو ایک پلیٹ فارم پر رکھا اور رکاوٹوں کو دور کرنے کی کوشش کی اور اس پہل کی وجہ سے کئی دہائیوں سے نامکمل منصوبے مکمل ہو رہے ہیں۔
وزیرموصوف نے بتایا کہ اس گتی شکتی پہل میں مرکزی حکومت کے 16 محکمے بشمول ریلوے ، سڑک اور شاہراہ ، بجلی ، جہاز رانی وغیرہ شامل ہوں گے۔ انہوں نے مزید کہا کہ گتی شکتی مختلف مرکزی وزارتوں اور ریاستی حکومت کی بنیادی ڈھانچے کی اسکیموں کو شامل کرے گی اور یہ ماسٹر پلان وسیع کارکردگی کے ساتھ کام کی فوری تکمیل کو بھی یقینی بنائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-11044
(Visitor Counter : 89
امور داخلہ کی وزارت
جموں اور کشمیر میں دراندازی
حکومت ہند نے سرحد پار سے ہونے والی دراندازی سے نمٹنے کے لیے ایک مربوط اور کثیر الجہتی حکمت عملی اختیار کی ہے۔ اس میں بین الاقوامی سرحد /لائن آف کنٹرول  پر افواج کی حکمت عملی سے متعلق تعیناتی، نگرانی کیمروں، نائٹ ویژن کیمروں، ہیٹ سینسنگ گیجٹس وغیرہ جیسی ٹیکنالوجی کا استعمال، آئی بی/ایل او سی کے ساتھ ملٹی ٹائرڈ تعیناتی، بارڈر پر باڑ لگانا،انٹلی جنس اہلکاروں کی تعیناتی، دراندازی ، گھات لگاکر حملے سے متعلق پیشگی اور مخصوص خفیہ اطلاع جمع کرنے کے لئے ا نٹلی جنس اہلکاروں کی تعیناتی ، آرمی/بارڈر سیکورٹی فورس  کی پیدل گشت ، مقامی انٹلی جنس کے لئے اور دراندازوں کے خلاف سرگرم کاررروائی کے لیے بارڈر پولیس چوکیوں کا قیام۔
سرحد پار سے ہونے والی دراندازی سے نمٹنے کے لیے حکومت ہند کی طرف سے اختیار کیے گئے طریقہ کار نے دراندازی میں واضح کمی کو یقینی بنایا ہے۔ سال وار تفصیلات مندرجہ ذیل ہے:
|
|
سال
|
|
2019
|
|
2020
|
|
2021
|
|
2022
|
|
2023 
|
|
کل دراندازی
|
|
141
|
|
51
|
|
34
|
|
14
|
|
00
یہ بات امورداخلہ اکے وزیر مملکت جناب نتیا نند رائے نے لوک سبھا میں ایک سوال کے تحریری جواب میں کہی۔
کامرس اور صنعت کی وزارتہ
وزیر تجارت نے صنعتی پارک درجہ بندی نظام پر رپورٹ جاری کی
سریش پربھو، صنعتی پارک درجہ بندی نظام پر رپورٹ جاری کرتے ہوئے
صنعت و تجارت اور شہری ہوابازی کے مرکزی وزیر جناب سریش پربھو نے صنعتی پارک درجہ بندی نظام پر صنعت و تجارت کی وزارت کے محکمہ صنعتی پالیسی و فروغ  کے ذریعے تیار کی گئی رپورٹ جاری کی۔ اس موقع پر اظہار خیال کرتے ہوئے تجارت کے وزیر نے کہا کہ مینوفیکچرنگ کا شعبہ ہندوستان میں ایک اعلیٰ شرح نمو والے شعبے کے طور پر ابھرا ہے اور اس نے کاروبار کی سہولت سے متعلق عالمی بینک کی2019 کے لئے جاری رپورٹ  میں 23 مقامات اوپر طے کئے ہیں اور 190 ملکوں میں 77واں مقام حاصل کیا ہے۔ ہندوستان کو کاروبار کی سہولت والے 50 ملکوں کی صف میں شامل کرانے کو یقینی بنانے کے لئے وزارت نے سبھی ریاستوں میں بنیادی ڈھانچے کے مطالعہ سے متعلق اپنی کوششیں شروع کردی ہیں۔ اسی طرح سے اس نے صنعتی پارکوں میں بنیادی ڈھانچے کے معیار کا جائزہ لینے کے لئے 3354 صنعتی کلسٹروں کا مطالعہ بھی شروع کردیا ہے۔
سریش پربھو نے کہا کہ یہ پالیسی سازوں اور سرمایہ کاروں کے لئے ایک بٹن کے کلک پر ایک مفید اوزار ثابت ہوگا۔ 3000 پارک ڈیٹا بیس میں ہیں اور صنعتی پارکوں کی 4 نکات پر درجہ بندی کی گئی ہے، جن میں داخلی بنیادی ڈھانچہ، باہری بنیادی ڈھانچہ، تجارتی خدمات و سہولتیں اور ماحول، سیفٹی بندوبست شامل ہیں۔
مینوفیکچرنگ کے شعبے میں وسائل کے زیادہ سے زیادہ استعمال اور اس کی حسن کارکردگی کو بہتر بنانے کے لئے ڈی آئی پی پی نے مئی 2017 میں صنعتی اطلاعاتی نظام  کا آغاز کیا تھا۔ یہ ملک بھر کے صنعتی علاقوں اور کلسٹروں کا جی آئی ایس پر مبنی ڈیٹابیس ہے۔ یہ پورٹل سبھی طرح کی صنعتی اطلاعات تک مفت اور آسان رسائی کے لئے ایک وَن اسٹاپ سالیوشن پیش کرتا ہے۔ ان اطلاعات میں خام مواد کی دستیابی، زراعت، باغبانی، معدنیات، قدرتی وسائل، اہم لوجسٹک نوڈس سے دوری، خطے کے لیئرز  اور شہری بنیادی ڈھانچہ شامل ہیں۔
گزشتہ ایک برس سے زیادہ کی مدت کے دوران ریاستی حکومتوں اور صنعتی ترقیاتی کارپوریشنوں میں سرگرمی کے ساتھ اس پورٹل کا استعمال کیا ہے اور مذکورہ معیارات پر اپنے تجزیے کے لئے 200 سے زیادہ پارکوں کو نامزد کیا ہے۔
تجویز ہے کہ آئی پی آر ایس کو ایک سالانہ مشق میں تبدیل کیا جائے، جس میں ملک بھر کے سبھی پارکوں کو شامل کیا جائے۔ اس کوریج میں توسیع کی جائے گی اور ا سے اپڈیٹ کیا جائے گا، تاکہ اس سلسلے میں ملنے والے فیڈ بیک کا معیاری طور پر تجزیہ جاسکے، تکنیکی مداخلتیں کی جاسکیں اور اسے ایک ایسے اوزار کے طور پر فروغ دیا جاسکے جو مانگ اور ضرورت کے مطابق مؤثر مداخلت کے کام میں مدد کرسکے۔ یہ مداخلت چاہے پالیسی سازوں کے ذریعے ہو یا پھر سرمایہ کاروں کے ذریعے۔
اس موقع پر ڈی آئی پی پی کے سکریٹری، رمیش ابھیشیک، ایشیائی ترقیاتی بینک کے کنٹری ڈائریکٹر کینیچی، یوکویاما اور دیگر اعلیٰ اہلکار موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔
U-5843
(Visitor Counter : 51